LidanRubinov/Halacha-QA huggingface dataset:
שאלה: לקיחת דברים מתכלים מבית מלון - המשך: לגבי התשובה בנושא לקיחת דברים מתכלים במלון, נכתב שמחדר האוכל שם הדין כדין סעודה ואין רשות לקחת, רציתי לעדכן שיש הוראה למלצרים לזרק כל אוכל שנאסף מהשולחן כולל לחמניות ולחם ישר לתוך הפח גם אם לא נגעו בו. האם משום בל תשחית אפשר לקחת (אני מאמין שאם זורקים אז גם לא יתנו להוציא מחדר האוכל כי זה עיקרון) שאלתי האם בכול זאת אני לוקח וביציאה לא מעירים לי האם אני עובר משום גזל?
תשובה: א - העיקרון ההלכתי שאין רשות לאורח בסעודה לעשות באוכל כבשלו, אלא הוא מותר במה שהרשו לו, שזה לאכול בלבד, הרי זה שריר וקיים ואין זה תלוי אם בעל הבית או שליחיו מעירים על כך או לא, ורק קבלת רשות מפורשת תועיל. ב - לענין בל תשחית, נראה שאין בעלי בית המלון עוברים על כך מכיוון שהם עושים זאת לצורך של היגיינה ובריאות האורחים והרי זה כמי שקוצץ אילן מאכל על מנת שלא יזיק (רמב"ם הלכות מלכים פרק ו הלכה ח). הרב יהודה אודסר.
שאלה: שאלות בהלכות חנוכה: א. האם נכון להתפלל ערבית קודם צאת הכוכבים כדי שיוכל להדליק נרות ולצאת ידי חובה כשיטת הרמב"ם? ב. זוג שנוסע להורים לשבת האם במוצ"ש ידליקו בבית ההורים (על אף שהם נוסעים אח"כ לביתם)? ג. האם צריך לשים כמות גדולה יותר של שמן כיום, כי שיעור תכלה מן השוק התארך?
תשובה: א.רבים נוהגים להקדים ערבית כדי להדליק נרות מיד עם צאת הכוכבים. הנוהגים להדליק עם השקיעה מתפללים ערבית אחרי ההדלקה. ב. המתארח בשבת ידליק במוצ"ש במקום בו היה בשבת וימתין במקום כחצי שעה, יאכל משהו ורק אח"כ ישוב לביתו. בבית אפשר להדליק בלי ברכה. ג. הרב מבריסק היה נוהג להדליק בנרות בעלי מיכל גדול שידלקו עד שעה מאוחרת. אך זוהי מידת חסידות. נרות השמן המקובלים דולקים זמן רב ומעיקר הדין די בהם.
שאלה: הדלקת נרות ומלאכה לפני ההדלקה: 1. עד מתי מותר להדליק נרות חנוכה? 2. האם מותר לעשות מלאכה לפני ההדלקה? איזה דברים נכללים ב"מלאכה"?
תשובה: 1. לכתחילה מדליקים נרות עד חצי שעה אחר צאת הכוכבים. בדיעבד אפשר להדליק נרות עד השעה תשע, שאז עוד ישנם אנשים שחוזרים מעבודתם. בשעת הדחק אפשר להדליק נרות אחר השעה תשע, כל זמן שיש אנשים שמתהלכים ברחוב או שנותר עוד אדם ער בבית, ואז אפשר להדליק נרות וכשאין אדם שיוכל לראות את הנרות, יש להדליקם בלא ברכה. 2. אסור לעשות מלאכה שעלולים לשקוע בה עד שישכחו את מצוות ההדלקה. אבל עבודה שמסתיימת באופן קבוע נניח בשעה שבע, מותר לעשות, מפני שאין חשש שימשיכו לעבוד אחר השעה שבע. ומי שנאלץ לעשות עבודה שהוא יכול לשקוע בה ולשכוח את מצוות ההדלקה, יכול לבקש מחבירו להזכיר לו להדליק נרות, ועל ידי כך יהיה מותר לעשות את אותה עבודה שהוא מוכר לעשות.
שאלה: חתונה או שרות לאומי?: אני בת שרות בשנת השרות הראשונה ואני מבולבלת מעט בנוגע להמשך. תמיד היה ברור לי ששנתיים שרות זה דבר חשוב ואידיאלי. בכ"ז, מדובר על נתינה לעמ"י. רק שבזמן האחרון רבש"ע שלח אליי מישהו (לא נכנסתי לקשר בכוונה) והיום המחשבה היא מאוד בכיון של חתונה. אני רק קצת מבולבלת אם זה שאני יאלץ לוותר על שנת שרות נוספת. ברמת העיקרון אני יודעת שגם להקים בית זה אידיאל אם כי אני לא קצת מבינה מהו. אשמח אם הרב יוכל להסביר לי את האידיאל ובכלל לעזור לי להבין מה חשוב ממה. שנת שרות נוספת או חתונה כאשר שניהם נובעים מרצון של להיטיב לעמ"י.
תשובה: בשאלה נשואים או שרות לאומי לדעתי אין לדחות נשואים בשל שרות לאומי. ולתרום לעם ישראל צריך כל החיים כמה שאפשר ובעיקר אם תבחרי במקצוע שיש בו שליחות כגון הוראה או אחיות וכדומה. התרומה הגדולה ביותר לעם ישראל היא להקים משפחה גדולה ואיכותית.
שאלה: על דרכו של הרב בציבור!: מדוע אנו שומעים את הרב מדבר רק על ארץ ישראל ולא גם על עמ"י באותה מידה? וודאי שארץ ישראל זוהי המצווה העיקרית של דורנו וזו זו הנקודה שאנו צריכים לברר ולחזק כדברי הרב חרל"פ, אבל גם הרב קוק זצ"ל עצמו עשה את מסע המושבות והיה ידוע (דגש על הידוע כי אין לי ספק על אהבת ישראל של הרב אבל זה לא יוצא לפומבי ובריש גלי.) באהבת ישראל שלו! מדוע בעיתון "בשבע" למשל כותבים רק על ההתישבות, או המון דברים על א"י, אבל משום מה, עמ"י פחות מוזכר. נראה כאילו אהבת העם נחלשת מול אהבת הארץ. האין אלו שני דברים שאמורים להיות שווים בעינינו? או לסיכום- למה לא שומעים את הרב מדבר על סגולת ישראל ואהבת ישראל מחוץ לכותלי הישיבה גם להמון העם? זה כואב לי משום שהרב נתפס כפנאט גדול בקרב המון מהציבור הדתי לאומי, מכיוון שהם לא רואים את הקשר בין המאבק של הרב על שלמות הארץ ואהבת ישראל.
תשובה: אם תבדוק בצורה מלאה את העיתון תווכח שהעיתון בשבע עוסק במכלול של נושאים וביחס נכון לפי הדרוש בתקופה זו שנושא א"י והמאבק על ההתישבות ביהודה ושומרון עומד במרכז הדיונים הצבוריים. כל אהבת הארץ הלא היא נובעת מאהבת העם ומהכרת סגולתו של העם. ולכך כל כך חשוב לשמור על א"י בידינו. כי סגולת ישראל יכולה לצאת אל הפועל בשלמות רק בא"י. וכי הקשר לא"י יכול להיות לא מתוך תפיסה לאומית והכרה שרק בארץ ישראל עם ישראל הוא מופיע כעם ולא כיחידים. "מי כעמך ישראל גוי אחד בארץ".
שאלה: "מתתיהו בן יוחנן כהן גדול": האם יש מקור לכך שמתתיהו היה בנו של הכהן הגדול? יש חוקרים שטוענים שהנוסח הנ"ל הוא שיבוש שהרי בימי היוונים הכהונה הגדולה היתה נקנית בכסף והכהנים הגדולים היו מתיוונים.
תשובה: לא כל הכהנים הגדולים קנו בכסף. כמו"כ יוחנן לא חייב להיות אביו ממש אלא מישהו מאבות אבותיו שהיה כה"ג כשר, וההדגשה היא שהמשפחה שמרה על טוהר הכהונה למרות המציאות העגומה. נס פך השמן רומז לכך שאף הוא היה חתום בחותמו של כה"ג, כשם שגם בית אב זה היה חתום בחותמו של כה"ג כשר.
שאלה: ברכת הדלקת נרות ברחוב: האם מותר לברך על הדלקת נרות חנוכה בהדלקת נרות מרכזית ברחוב? ואם מתפללים שם, יש לזה דין של ביכ"נ ומותר?
תשובה: לא נראה שתפילה מקרית ברחוב הופכת אותו לביכנ"ס. רק רחבת הכותל נחשבת לביכנ"ס. אין לברך אפוא על הדלקת נרות ברחוב, הוא אינו בית.
שאלה: האם ראוי להקפיד לא לקנות ירקות בימים א  ו ב?: האם ראוי להקפיד לא לקנות ירקות בימים א ו ב מחשש שמא נקטפו ונארזו הירקות בשבת? באם כן, האם ישנו הבדל אם החנות עומדת תחת השגחה מסודרת?
תשובה: ראוי לא לקנות ירקות ביום א'. הרבנות בדרך כלל נותנת הכשר רק על תרו"מ ועורלה ולא על קטיף בשבת. לעומת זאת בבני ברק אין ירקות ביום א'.
שאלה: הדלקת נרות חנוכה בליל פעילות מבצעית: אני נשוי וגר בירושלים, ובחלק מימי חנוכה צפויה לי פעילות מבצעית בצבא עד שעה מאוחרת. הפעילות היא בבסיס הקריה בתל אביב. אשתי כמובן תדליק נרות בזמן בביתי, והשאלה היא לגבי חיוב הדלקה שלי, כיוון שאני נמצא ולן בעיר אחרת: 1. אם מתוכננת פעילות ברצף מפלג המנחה עד אמצע הלילה או לפנות בוקר - האם אני צריך להדליק נרות בבסיס? אם כן - האם במשרד שלי או במקום הפעילות? 2. אם צפוי שהפעילות תסתיים בשעות הערב-לילה, אך אצטרך ללון בבית קרובי משפחה בתל-אביב - האם אני צריך להדליק שם כשאגיע לשם בלילה, או להשתתף בפרוטה בהדלקתם? (יתכן שבזמן שהם ידליקו עדיין אהיה בפעילות).
תשובה: בעקרון אשתך יוכלה להוציא אותך. אך אם גם אתה רוצה להדליק תתנה איתה שאתה תדליק לפניה. רצוי לעשות כן כדי לזכות גם חיילים אחרים בפרסומי ניסא ולכן יש להדליק במקום מרכזי.
שאלה: למה נס פך השמן לא מוזכר בתפילה: למה נס פך השמן לא מוזכר בתפילה?
תשובה: כי העיקר היה נצחון של היהדות על היוונות וטיהור הקודש והמקדש. פך השמן רק מעיד על כך שהטהרה הקטנה לכאורה ניצחה את הטומאה הגדולה.
שאלה: נרות חנוכה בבית הכנסת בשחרית: הדלקת נרות בבית הכנסת בעת תפילת שחרית, הלכה? מנהג מקובל או מצומצם?
תשובה: מנהג כל בתי הכנסת בכל העדות, פוק חזי מאי עמא דבר.
שאלה: חזקת אוכל בהעדר משגיח: במסגרת הלימודים נפגשנו כל הסטודנטים (חלקם לא דתיים) להדלקת נר חנוכה. לפני המפגש נתבקשו כולם לקנות מזון סגור עם הכשר כדי למנוע בעיות. אחד החבר ה קנה עוגה ופשטידה בקונדיטוריה ואמר ששם אמרו לו שזה בהכשר של רבנות. לצערי, סמכנו על העניין ואכלנו. למחרת-התקשרתי רק כדי להיות בטוחה שזה אכן כשר ונאמר לי בטלפון שהכל חלבי ושהכל כשר רק שאין תעודת כשרות כי זה כולל הרבה כסף ופרוצדורות. מיותר לציין שהרגשתי זוועה מכל העניין - מה גם שהאירוע היה בבייתי. שאלותיי: 1.האם עליי ליידע את חבריי הדתיים שאכלו מן האוכל הנ"ל? 2. איך אפשר "לכפר" על העניין? 3. האם יש כאן בכלל "חטא"? 4. חיממתי את הפשטידה בתנור-מה דינו?
תשובה: טענות סרק כאלו מוכרות. כדי שתהיה השגחה מסודרת צריך להעסיק משגיח לפחות לחלק מהזמן כדי שיוודא שאכן הכל כשר. אין בנמצא משגיח מתנדב בחינם. הוא גם לא יעיל. כשם שמשלמים שכר לעובד ניקיון ולזבנית כך יש לשלם למשגיח. בהעדר משגיח העוגה בחזקת טרפה. מן הראוי שתיידע את כל מי שאתה סבור שכדאי שידע שקונדיטוריה זאת אינה כשרה ומכאן ואילך תקפיד לקנות בעצמך ותוודא שיש תעודת כשרות מקורית בתוקף של רבנות מוסמכת (יש הרבה זיופים וחיקויים!), אם רק חיממת את העוגה בלבד ולא אפית אותה ממש עליך ללבן את התבנית ואת התנור בליבון קל דהיינו להסיק התנור והתבנית עד שנייר המונח על התבנית ייחרך.
שאלה: הלכות טרמפים - המשך: חשבתי על תשובת הרב שאמר שטרמפיסט לא אמור להעיר לנהג שנוסע מהר מדי. קשה איך לא להעיר לאדם שעובר על חוקי התנועה ועל "ונישמרתם" לו ולאחרים, יש גם עניין של פיקוח נפש, לא?
תשובה: אכן יש כאן פיקו"נ אלא שטרמפיסט הוא בכל זאת אורח שהנהג עשה לו טובה ולכן עליו לנהוג בטאקט רב אם הוא רוצה להעיר לנהג. כגון: איני ממהר אינך צריך למהר בשבילי.
שאלה: צריבת דיסקים: ברצוני לשאול את הרב כמה שאלות שראיתי שבין רבנים יש מחלוקת. א.האם מותר לי לצרוב דיסק אורגנל של זמר או להקה חרדי דתי חסידי של חבר בשבילי? ב. הורדתי שירים מהאקאזה,שירי קודש שלא הייתי קונה את הדיסק של אותו זמר או להקה האם מותר לי לשמוע את השירים או אסור?
תשובה: א. אם הדבר גורם נזק לזמרים או למפיקים הדבר אסור לכל הדעות. ב. הלב יודע אם לעקל או לעקלקלות. אם המדובר בשיר אחד ניחא אך שאלתך מתיחסת לשירים ולא לשיר אחד. הורדה כמותית נראית על פניה כגזל ואין ליהנות מהגזלה.
שאלה: התנתקות נוספת?: הרב שרלו שליט"א אמר (ומופיע בשו"ת מורשת) שתהיה התנתקות נוספת. שצריך להתכונן לכך ושהבעיה הייתה שהפכו את האפשרות (שלא תהיה התנתקות) לוודאות. כמי ששיך למחנה המתנגדים לגירוש ב"ה - רציתי לשמוע דברי חיזוק ולהבין את הצד שלנו האם לא תהיה התנתקות נוספת? וכיצד לא נכשלים בכך שהופכת את מידת האמונה אפשרות לודאות?
תשובה: אנחנו לא אמרנו שלא תיהיה עקירה, אנחנו רצינו שהיא לא תהיה והתפללנו שלא תהיה, אבל לא אמרנו שהיא לא תהיה. כך אמרתי בכל שיחותי במשך כל השנה שעברה. אנחנו גם לא אומרים בוודאות שלא תיהיה עקירה בעתיד ח"ו. אך עלינו להתאמץ ולהשתדל כפי יכולתנו למנוע אותה. אם נהיה מאוחדים כולנו במאמץ נחוש למנוע אותה יש סבירות מסוימת שיעלה הדבר בידינו, אך אין בטחון כי לנגדנו כוחות גדולים מאיתנו. ואולם אנו לא מאבדים את האמונה שגם אם נכשל עוד פעם בסופו של דבר הארץ כולה תשוב אלינו בדבר ד'. וכל המאמצים שאנו עושים למען א"י מקרבים אותנו לכך. "שבע יפול צדיק וקם" אי אפשר למנוע את הגאולה אפשר רק לעכב אך אנו נתגבר כי ד' איתנו.
שאלה: איך זוכים לשמחת הנפש: אני מבקשת עצה מעשית (עד כמה שניתן.) מה לעשות בזמנים קשים של טביעה בים העצבות (אשר מורידה אותי לשאול תחתיות ובכל פעם שאני נופלת לזרועותיה לוקח לי לפחות שבוע להתאושש ממנה) בשאר הזמנים אדיאולוגיית השמחה ברורה לי אך כשזה מגיע לזמן המצריך לעשות מעשה כדי לשוב לשמחת הנפש, פתאום פורחת האידיאולוגיה ואיני יודעת מה לעשות בת כלס?!
תשובה: לא אוכל לענות תשובה מקצועית, יש לכך יועצים שכדאי לשוחח אתם. אך אם העצבות מתפרצת מפעם לפעם אולי תנסי לבדוק האם יש סיבה שגורמת את העצבות. אולי חולשה גופנית אולי קושי בתחום הרוחני למודי או חברתי, מכל מקום יש לחפש את הסיבה שגורמת לעצבות ואז אפשר לנסות לפתור את הבעיה. ככל שמדת הבטחון בד' מתחזקת ומאמינים שכל מה שד' עושה הוא לטובה כך יותר קל להתמודד עם הקשיים ואף לסלק אותם. ד' יברך אותך ב
שאלה: נייר טואלט ושבת: במידה ולאדם נגמר נייר הטואלט החתוך בשבת, או שלא הכין, האם ראוי למשוך הרבה נייר מהגליל, לעשות בו מה שעושים ולאחר מה שעשוי לחתוך ממנו (בשינוי, אם צריך.) וכך בעצם לא יוצרים כלי, כי מה שאתה חותך הוא חתיכה שכבר השתמשו בה, והיא מאוסה ומיד מושלכת לאסלה. האין זה פתרון עדיף על חיתוך בשינוי. ואולי אם זה כולל גם חיתוך בשינוי זה מותר גם לכתחילה?
תשובה: בשעת הדחק מותר לחתוך בשינוי כגון בשינים או ברגלים. אין כאן עשיית כלי חדש אלא רק איסור קורע וכשהקריעה בשינוי היא אסורה רק מדרבנן ומשום כבוד הבריות התירו איסור דרבנן.
שאלה: לעזוב את הדת: אני בערך בת 16.5, מבית דתי, לומדת באולפנא וכו. אבל- אני ממש רוצה לעזוב את הדת. אני לא כועסת על הדת ולהפך- אני חושבת שזה דבר יפה, אבל- אני לא מרגישה קשר לאלוהים (מלבד שכר- עונש). אני מאמינה בשכל שהוא קיים והתורה אמת (בגלל המסורת מדור לדור). אבל ממש לא מרגישה את זה. זה קשה לשנות הרגלים של חיי תורה ומצוות (לאט לאט, אני מנסה לפעמים לברך ולהתפלל פחות), אבל אחרי שאני עושה עברה, אני מרגישה יותר טוב, יותר מחובר ויותר אמיתי עם עצמי. אני אשמח לקבל דרכים להרגיש את הקב"ה, או להפך- חיזוק לעזיבה.
תשובה: זה קורה שבגיל שלך שמתעוררות שאלות באמונה מפני שהלב מבקש להזדהות עם מה שעושים ובצדק. אך השאלות תפקידם להעמיק את האמונה ולהגיע לקיום המצוות מתוך רצון פנימי וצמאון לעבודת ד'. כדי שהלב יהיה מלא באהבת ד' צריך ללמוד אמונה. האהבה לא באה מעצמה. צריך להכיר את ד' את טובו את גודלו את חסדו ואז מרגישים בלב אמונה ואהבה לד'. אי אפשר להרחיב את ההסבר במסגרת זו. אך אני מציע לך לשוחח עם מורה שאת נותנת בה אמון ולבקש ממנה הדרכה איך להעמיק את האמונה ובודאי תקבלי ממנה את ההדרכה הנכונה. דוקא מי שמעיזה לשאול היא יכולה להגיע לעומקים גדולים של אמונה.
שאלה: מציאת תולעת לאחר לישת הבצק: לצורך הכנת סופגניות לחנוכה ניפיתי קמח ששהה במקרר בנפה רגילה. לאחר תפיחת הבצק גיליתי לתדהמתי תולעת. לי היה ברור שיש לזרוק מיד את הבצק אך בעלי לא סבר כן. מה היה עלינו לעשות? בבדיקה שטחית לא נתגלו תולעים נוספות. לאור ממצאי האם עלי לסמוך על נפה רגילה? אולי עלי להשתמש בנפת משי?
תשובה: אם הקמח היה מנופה כדין, תולעת אחת לא אוסרת את כל המאכל, רק 3 תולעים מחייבים בדיקה יסודית מחדש. יש להשתמש בנפה של 50 מש'. אין צורך בנפת משי.
שאלה: מהו פרד"ס?: מה זה בדיוק פרד"ס דבריה של תורה (בקבלה), שנכנסו לשם רבי עקיבא, בן עזאי, בן זומא ואלישע בן אבויה ("אחר") וניזוקו (רק רבי עקיבא, לא ניזוק, כמובן)? איזה חלק של הקבלה נקרא: "פרד"ס דבריה של תורה" (ואיך קוראים לו (לחלק הזה של הקבלה)? רזיאל המלאך, או אולי זוהר, או שניהם (זה: "פרד"ס דבריה של תורה"?), מהו החלק, או החלקים, הכי נסתרים של הקבלה? האם בדורנו, דרוש לדעת את כל התורה, בשביל להתחיל ללמוד את החלק הכי נסתר של הקבלה? אם דרוש הידע של כל התורה בשביל להתחיל ללמוד את החלק הכי נסתר של הקבלה: באיזה מידה צריך לדעת את כל התורה, בשביל להתחיל ללמוד את החלק הכי נסתר של הקבלה, האם בהיקף בינוני (כמעט הכל הכל א"א לדעת, אבל לא עד כדי-כך שיודעים, למשל, דרך התורה, את התרופה לסרטן) או ידע במידה מרובה יותר, או פחות, אם כך באיזו מידה, ואיך? החל מאיזה גיל, אפשר ומותר, להיכנס לפרד"ס כמו רבי עקיבא, בן עזאי, בן זומא ואלישע בן אבויה ("אחר"), אם יודעים את כל התורה במידה הנדרשת הנ"ל?
תשובה: תורת הקבלה היא החלק הנסתר של התורה שאפשר ללמוד אותו לאחר שאדם למד היטב את החלק הגלוי של התורה כלומר ש"ס ופוסקים ולפחות למד חלק ניכר מהחלק הגלוי של התורה. החלק הנסתר הוא ספר הזוהר ועוד ספרים שנכתבו במשך הדורות. ואולם מי שעדין לא למד הרבה תורה אין סיבה לחטט בזה מסקרנות. פרד"ס זה גם ראשי תיבות לחלקי התורה פשט, דרש, רמז, סוד. וגם פרדס הוא שם של תורת הנסתר אמרו חכמים ארבעה נכנסו לפרדס וכוונתם שהם נכנסו ללימוד הנסתר.
שאלה: לשון הרע על רשע: 1.האם מותר לדבר לשון הרע על יהודי שמוחזק בגדר "רשע"? 2. במידה וזה אסור כיצד ניתן לתקן את הוצאת לשון הרע?
תשובה: להלכה כתב בספר "חפץ חיים" שמותר. אמנם לדעת הרצי"ה קוק אין זה מנהג חסידות וראוי שלא לדבר על רשעים לשון הרע. ומכל מקום מי שדיבר לשון הרע על רשע אינו צריך לחזור על כך בתשובה. ובמקום שהרשע עלול להזיק והדיבור כנגדו יכול למנוע ממנו להזיק או מבני אדם להיגרר אחר דעותיו הרעות, אזי וודאי מותר לבקר אותו כדי להציל אדם אחד או את הרבים מללכת בדרכו.
שאלה: שהחיינו על גרביים: האם צריך לברך ברכת שהחינו על גרביים?
תשובה: לא. הם אינם בגד חשוב.
שאלה: מתי מברכים כשמוציאים יד"ח בנר חנוכה: אני ישן בבית אך צריך להדליק נרות לסבתי בביתה (מדין כיבוד) האם עלי להדליק קודם בבית ושוב לברך על הנרות שאני מדליק אצלה או לחילופין להדליק אצלה ואז להדליק אצלי בבית ללא ברכה. חשוב להעיר שהיא מאוד תפגע אם בהדלקה אצלה לא יברכו?
תשובה: תדליק בביתך קודם ואח"כ תדליק בבית סבתך. ובהדלקה אצל הסבתא תברך, ובתנאי שהיא תשמע את הברכה, מפני שהיא זו שחייבת בהדלקת הנרות בביתה, וחיוב הברכה הוא עליה, אלא שאתה יכול לברך בשבילה כאשר היא שומעת ועונה אמן.
שאלה: בישול מים בשבת: האם בשבת ניתן לשים מים מהברז או מכל כלי אחר ולחממם על הפלטה. בד כ אני מניחה קומקום על גבי הפלטה טרם שבת. אך מה עושים אם שוכחים לשפות מראש?
תשובה: אסור להניח בשבת ע"ג פלטה דבר יבש אם לא בושל, או תבשיל נוזלי קר אפילו מבושל, ולכן אסור לשים מים קרים ע"ג הפלטה אפילו אם רק רוצה שיהיו קצת חמים ולא יתבשלו. הרב רואי מרגלית.
שאלה: איך להשלים איחור בתפילה?: האם אדם שהגיע קצת באיחור לתפילה צריך לדלג על פסוקי דזמרה ולומר רק "ברוך שאמר", "אשרי", ו"ישתבח", על אף שידע שלא יספיק להגיד עם הציבור לק"ש וש"ע כיוון שהש"ץ מתפלל במהירות?
תשובה: מותר לדלג רק על מנת להגיע עם הצבור לעמידה משותפת. אם אין סיכוי לכך אין טעם לדלג.
שאלה: דרך טיפול ברופא שקרן: רופא מסויים נחשד שהמציא מחלות כדי להחזיק אצלו פציינטים. האם מותר לפרסם את החשד כדי להציל מטופלים מללכת אליו?
תשובה: אם מטרת הפירסום לא להכפיש מישהו אחר רק למנוע נזקים ממישהו אחר מותר. כמו שמוזכר לענין לשון הרע אם אתה רוצה לקנות רכב והשכן מגלה שהרכב הזה עבר תאונה כדי שלא תפול בפח זה לא אונאה.
שאלה: חטא שנעשה בילדות: בהיותי ילדה עשיתי לדאבוני חטא חמור מאוד. החטא בוצע מתוך הלצה עם הילדים בשכונה,אך בוודאי שאני חשה עד היום שביצעתי חטא חמור,ואיני יודעת איך לכפר עליו. ניגשנו לשני קיוסקים שהיו בשכונה, וגנבתי בייגלה אחד מכל קיוסק ואז נמלטנו. אני לא יודעת מדוע עשיתי זאת ואני מתביישת בכך. כל השנים התביישתי ללכת ולהודות בכך ולהחזיר את הגניבה. בינתיים החנויות נסגרו ואני עברתי למקום אחר. המוכרים שהיו זקנים הלכו כבר לעולמם. היום בוודאי שהייתי ניגשת ומתוודה בפניהם. כל השנים זה מציק לי מאוד, ואני חשה שהרבה דברים שקורים לי אולי זה בגלל זה. אנא, האם יש לי אפשרות למחילה, האם אפשר לכפר על כך. אני ממש מתביישת במעשה זה.
תשובה: לא צריך לתלות דברים שקורים לך במה שעשית בהיותך קטנה. כיון שעשית תשובה. בלבך אין עליך אלא לתת צדקה שתהיה לזכות בעלי החנויות ובזה את מתקנת את מה שעשית והקב"ה ימחול לך על חטאך.
שאלה: לעשות מניין לעצמי: מי שהגיע באיחור למנין ומצא את הציבור שסיימו תפילתם, יכול להתפלל מנחה עם קדושה וחזרת הש"ץ? הציבור מוכן לכך.
תשובה: יתפלל שמונה עשרה בקול ויאמר 'קדושה', אך לא יאמר הקדיש שלפני עמידה.
שאלה: צריך הכשרה?: לפני הרבה זמן בטעות נגעתי אם מזלג (איני זוכר אם הוא היה בשרי או חלבי), במאכל חם שהפך את המזלג לטרף. המזלג התערבב עם שאר הכלים וכשרציתי להכשיר אותו וראיתי שאני לא יודע מה הוא הכשרתי את כל הסכו"ם גם הבשרי וגם החלבי. השאלה שלי אם אני גם צריך להכשיר את הצלחות שבביתי (כי אני משער שאכלתי איתם עם אותו מזלג). ואם אפשר לא להכשיר אותם (כי זה המטבח של אמי ולא שלי לכן אני מחפש מקום להקל אם יש כזה.)
תשובה: אין צורך להכשיר את הצלחות. הרב רואי מרגלית.
שאלה: הכנת סלטים בשבת: האם מותר להכין בשבת סלטים כגון טונה עם ביצה קשה בשבת לכבוד סעודת שבת?
תשובה: מותר, זה לא נקרא לישה, זה רק לטבל וזה לא לדבק את החלקים (כמו בלישה). גם מיונז זה לא כל כך מדבק, לענ"ד לא צריכים לחשוש עד כדי כך.
שאלה: הסתבכתי בהפרשת תרומות ומעשרות: "הסתבכתי" עם הפרשת תרו"מ בעצמי, ונוצרו כמה שאלות: א. מר"ה עד היום הפרשתי בטעות מעשר שני במקום מעשר עני. מה הדין? ב. מטבע שהיה לי שחללתי עליו בעבר מע"ש נגנב. מה הדין? ג. מטבע שחללתי עליו מע"ש לפני כמה שנים לא ביערתי אותו. מה הדין? ד. ביעור מטבע : מעבר לזריקה לים המלח, איך ניתן לבערו?
תשובה: הכלל הוא עבר זמנו בטל קרבנו, ולכן מה שנעשה אין להשיב, מלבד והוא הדבר העיקרי לעסוק יותר בנושא תרומות ומעשרות כדי שהדבר לא יישנה. וליתר פירוט: א. יש להבחין בין ירקות לבין פירות האילן, שכן רק בירקות המעשר משתנה בראש השנה. ראוי לציין שמראש השנה אנו בשנה ד' לשמיטה ולכן הנכון הוא להפריש מעשר שני, אך כאמור זאת רק בירקות ובפירות האילן עדיין יש להמשיך להפריש מעשר עני עד שיבשילו הפירות שחנטו לאחר ט"ו בשבט. למעשה, ההנחייה שלנו היא וכפי שכבר כתב מרן הראי"ה קוק זצ"ל במשפט כהן שתמיד יש לומר בנוסח 9 100 וכו' הרי הן מעשר שני ואם הן חייבות במעשר עני הרי מה שקראתי בשם מעשר שני יהיה מעשר עני, ולאחר מכן לחלל על מטבע. באופן זה אין מסתבכים. ב. אם נגנב המטבע יש לדאוג למטבע חדש לגבי העתיד. בכלל כדאי לעשות מינו בבית האוצר של מכון התורה והארץ, ואז יש פחות הסתבכויות כגון אלו: מס' הטל' 086847325 פקס' 08 6847055. ג. כיוון שיש מחלוקת אם מותר לבער לאחר הזמן, אני ממליץ לזרוק את המטבע לים, ובכל מקרה לא להתשמש במטבע זה לפדיון מעשר שני בעתיד. ד. בפסח הבא עלינו לטובה יש שוב מצוות ביעור מעשרות, והדרך האלטרניבית לביעור המעשר היא לחלל את המעשר שני ונטע רבעי שבמטבע על חצי כוס סוכר, לומר: המעשר שני והרבעי שבמטבע הרי הם מחוללים על סוכר זה, לזרוק את הסוכר בכיור ולשטוף במים, ולאחר מכן מותר להשתמש במטבע. בברכת התורה והארץ, יואל פרידמן
שאלה: למחוא כפיים בשבת: האם תוכלו לתת לי תשובה מפורטת בדבר החילוק שבין הספרדים לאשכנזים בנושא מחיאת כפיים בשבת?
תשובה: בתלמוד מוזכר שלא למחוא כפיים ולא לרקוד שמא יתקן כלי שיר. המחבר הביא דין זה באופן סתמי בסימן של"ט. ערוך השולחן שם כותב שמה שח אסרו שונה ממציאות החיים היום. לכן, לא שאנו מבטלים גזירת ח אלא שהמציאות שהם אסרו בה לא קיימת היום. היום המציאות של מחיאת כפיים לא קשור בכלל לתיקון כלי ולכן מה שאנו נוהגים היום ח כלל לא אסרו, עיין שם בערוך השולחן.
שאלה: פגע וברח ברכב: בזמן ניסיון לחנות שפשפתי רכב אחר. ירדתי לראות את מידת הנזק ואז גיליתי שהרכב משופשף מאוד מקדמת דנא. הייתי בלחץ מהעניין ולכן הרשיתי לעצמי להמשיך הלאה. אחר כך התחרטתי על זה ועכשיו אין לי איך לאתר את הרכב הפגוע או בעליו. מה לעשות?
תשובה: בדיעבד מה שניתן לעשות הוא לתת צדקה בערך הנזק ולכוון שהיא תיהיה עבור בעל הרכב כאילו הוא נתן ולקוות שבעל הרכב ימחל.
שאלה: כשרות השותפות עם ערביה: אני בחורה מסורתית. בקרוב אני עוברת לגור עם שותפה ערביה. האם ניתן לשים סירים שלה על הגז או שזה יטריף אותו? האם אני יכולה לאפשר לה לשים אוכל שלה בכלים שלה בתנור?
תשובה: אפילו אם אתן משתמשות ביחד בתנור, אפילו אם הסירים נוגעים זה בזה זה לא מטריף אחד את השני ואין בזה איסור. קל וחומר אם הסירים נמצאים זה ליד זה על הגז. מה שכן צריך לוודא הוא שלא עובר הבל מסיר אחד לסיר אחר ועל זה ניתן להקפיד אם הסירים יהיו מכוסים.
שאלה: טבעת נישואין בצ ק דחוי: האם מותר לקנות טבעת נישואין בצ"ק דחוי לאחר החתונה?
תשובה: לדעתי אפשר לקדש אישה בטבעת שנקנית בצ'ק דחוי, מפני שמקובל כיום שצ'ק הוא אמצעי ת והמוכר חייב לכבד קניה בצ'קים על- פי חוקי המדינה. ומכיוון שאנחנו יוצאים מתוך הנחה שבני- אדם הם שומרי חוק, והמוכר גם- כן שומר חוק,המוכר קיבל זאת כת בפועל הוא יגבה אותו אפילו לאחר כמה ימים, אבל זה נחשב שהוא קיבל את הכסף המגיע לו. בנוסף, הקונה קנה את הטבעת בקנין משיכה, שהוא אחד מהקניינם שקבעו ח. והעיקר, שיהיו לחתן ולכלה חיים מאושרים ביחד!
שאלה: לברך שהחיינו באיחור: אם אכלתי פרי שהייתי צריך לברך עליו שהחיינו ושכחתי האם אני יכול לברך שהחינו על מה שנישאר?
תשובה: צריך לברך בהתחלה, ואין אפשרות לתקן אחר כך.
שאלה: חומר ניקוי כלים שלא בושל: בשמירת שבת כהלכתה פרק י"ב מופיע ששימוש בחומר ניקוי שלא בושל קודם לכן בעייתית בשבת. לא הבנתי את הכוונה? האם אני צריך לחשוש למשהו?
תשובה: הבעיה היא כאשר לוקחים את הסבון (שלא בושל) ומערים עליו מים רותחים כיוון שיש דעות שסוברות שעירוי מים רותחים מבשל את הסבון כדי קליפה. הפיתרון הוא לקחת סבון מבושל או לא לערות על הסבון מים רותחים במהלך השבת אלא רק מים פושרים.
שאלה: הרשת טרפה, החנות כשרה: רשת סטקיות המתמחה במוצרי טרף פתחה סניף כשר. האם ראוי לאכול במקום זה?
תשובה: בתור מחאה ראוי שלא לקנות שם, אך א"א לומר שהאוכל לא כשר.
שאלה: ת למוהל שמל בשבת: כיצד אפשר לשלם למוהל שמל בשבת? לכאורה זהו שכר שבת?
תשובה: אנו פוסקים ששכר שבת עבור מצווה מותר. כרופא או אחות שהוזעקו בשבת וטפלו, או שומר לדבר מצווה. אין זו מידת חסידות, אבל כך פסקו האחרונים.
שאלה: לשיר את המעלות בערבית: האם מי שהגיע לתפלת ערבית מאוחר והתחיל ב"והוא רחום" צריך להשלים את "שיר המעלות" לאחר העמידה או שעניינו רק כפתיחה לתפילה?
תשובה: שישלים אח"כ, כמו פסוקי דזמרא, אמנם הטור מביא שתי דעות אם אפשר להשלים פסוקי דזמרא אחרי התפילה או לא, אבל אנחנו פוסקים שניתן להשלים וה"ה כאן.
שאלה: עורלה מעץ שהוציא פירות מאוחר: יש לי עץ שנטעתי לפני 7 שנים ורק השנה הוציא פירות. האם הם מותרים באכילה?
תשובה: פירות של עץ שניטע לפני 7 שנים מותרים באכילה גם אם העץ לא נתן פרי כמה שנים. ברגע שעברו שלוש שנות ערלה הפירות מותרים. בברכת התורה והארץ, הרב יואל פרידמן.
שאלה: להדחיק בעיות עם ההורים?: קראתי את מאמרך "פסיכולוגיה וכיבוד הורים". בתפיסה הקונבנציונלית של טיפול מסוג כל שהוא המטרה היא לשחרר כעסים ומתחים שהאדם צובר "בבטן". חשוב להבהיר שאת הכעס יש לשחרר ולא להדחיק דברים. לדעתי, זה כיבוד הורים אמיתי. להחביא את הדברים רק יוסיף מכאוב בעולם. טוב שאנשים ישתחררו בכדי לקיים מצוות כיבוד הורים במלואה.
תשובה: קראתי את דבריך בעיון. נראה שאם המגמה לכבד יותר את ההורים, מותר לעבור תהליך של בירור עם פסיכולוג, ובתנאי שלא יגיעו הדברים לידי פגיעה בהורים. כן כאשר המגמה שלא לחזור על טעויות שההורים עשו, מותר לערוך על כך בירור, אולם אף הוא צריך להיות מתוך הבנה של ההורים ולדון אותם לכף זכות עד קצה היכולת. כמובן שאין לפגוע בהם בדיבור ומעשה. בכל זאת לטפל. כיבוד הורים וגילוי עריות. מתי ללכת למשטרה?
שאלה: הילד גונב ממני: ילדי בן 9. הוא כל הזמן לוקח מאתנו או מקופת הצדקה שבבית כסף בלי רשות וקונה בזה ממתקים ומשחקים. אנו מדברים איתו וזה לא עוזר. מה עלינו לעשות?
תשובה: חינוך הוא תהליך ארוך וקשה. הסבירו לו עוד פעם ועוד פעם. אם לא תצליחו התיעצו עם פסיכולוג.
שאלה: התפילה זכר למעשה בראשית?: מדוע בשבת, בתפילת העמידה של שחרית לא כתוב "זכר למעשה בראשית" ובעמידה של ערבית כן כתוב?
תשובה: בערבית אנו אומרים את הקידוש שבו מציינים "ויכולו השמיים." ובשחרית לא. עיקר העדות על בריאת שמיים וארץ בידי הקב"ה היא בלילה ולא ביום ולכן זה מצויין בתפילה ובקידוש של הלילה ולא של היום. בשבת בבוקר אנו מזכירים את עיצומו של יום ואת החיובים ההלכתיים של שבת אבל לא את ההדגשה הספציפית של בריאת שמיים וארץ.
שאלה: ברכת שלא עשני אשה: מדוע נשים מתפללות "ברוך שעשני כרצונו" ולא "שלא עשני גבר", על דרך שאומרות "שלא עשני שפחה" ו"שלא עשני גויה"?
תשובה: הגבר מברך על כך שהוא הצטווה יותר מהאישה בחלק מהמצוות. האישה שותפה לגבר בקיום המצוות, אך בגלל תפקידה האימהי, החשוב מבחינה זו יותר משל הגבר, אינה יכולה לקיים מצווות כמו הגבר ולכן אינה מברכת "שלא עשני גבר" אלא "שעשני כרצונו" דהיינו - רצון ה' בבריאת המינים השונים והבדלי המגדר ביניהם הטיל תפקידים שונים על שניהם.
שאלה: מקום גזול בבית המדרש: האם אדם שיושב ללמוד בביהמ"ד במקום של אדם אחר ויודע שבעל המקום מקפיד על כך עובר על גזל? האם הלימוד שלו הוא בגדר מצוה הבאה בעבירה?
תשובה: אם המקום קנוי למישהו יש בכך משום גזל. אם הוא רק מקומו הקבוע אין כאן גזל אך יש כאן פגיעה ר והכעסת אדם. העושה כן עובר על ו"אהבת לרעך כמוך". מאי דעלך סאני לחברך לא תעביד. אין ספק שזכות הלימוד נפגמת מאוד כתוצאה ממעשה זה, אולם לא כאן המקום לדון בגדרי מצווה הבאה בעבירה. מי שלומד ואינו מקיים מוטב לו שתהפך שלייתו על פניו.